b'\n_START_ARTICLE_\nRde\xc4\x8de in \xc4\x8drno\n_START_SECTION_\nVsebina\n_START_PARAGRAPH_\nJulien Sorel je ambiciozni sin lastnika \xc5\xbeage iz nami\xc5\xa1ljene francoske vasice Verri\xc3\xa8res. Zgodba je postavljena v leto 1830. Julien postane vzgojitelj otrok premo\xc5\xbene dru\xc5\xbeine R\xc3\xaanal, vendar pa se tam zagleda v lepo gospo R\xc3\xaanal in tako mora kmalu oditi. Odide v semeni\xc5\xa1\xc4\x8de, kjer se nanj nave\xc5\xbee duhovnik Pirard in mu priskrbi slu\xc5\xbebo tajnika pri gospodu La Mole v Parizu. Tam pa se vanj zaljubi gospodarjeva h\xc4\x8di, Matilde, ki z njim tudi zanosi. V tem \xc4\x8dasu pa gospod La Mole dobi tudi pismo gospe R\xc3\xaanalove, ki Julijena popisuje v zelo slabi lu\xc4\x8di. Zaradi pisma je Julien besen in se odlo\xc4\x8di ma\xc5\xa1\xc4\x8devati, tako odide, da bi ubil gospo R\xc3\xaanal, vendar mu ne uspe. Konec zgodbe se dogaja v zaporu, kjer se za Juliena borita tako Matilde kot gospa R\xc3\xaanal, za katero se izka\xc5\xbee, da Juliena mo\xc4\x8dno ljubi in da je pismo napisala pod prisilo. Julien je na koncu obsojen, malo za njim pa od \xc5\xbealosti umre tudi gospa R\xc3\xaanal.'